  Майя Бывальцева Удмуртилэн азьвыл тӧроезлэн Александр Соловьёвлэн уголовной ужезъя судын эскеронъёс йылпумъяськизы. Со сярысь 22-тӥ пӧсьтолэзе элькунысь судъясьёслэн огазеяськемзылэн пресс-службаез ивортӥз. Дэри ёросысь судын янгыше уськытӥсь но утись палъёс вераськыны кутскизы. Собере янгыше уськытэм муртлы берпуметӥ кыл сётозы. Со вераськем бере судъясь пумкыл кутоз. Тодэ вайытом, улосвыллэсь азьвыл тӧрозэ Александр Соловьёвез взятка басьтэмен янгыше уськыто. Сое 2017-тӥ арын 4-тӥ оштолэзе ӝегатӥзы. 2018-тӥ арын оштолэзь кутсконын Соловьёвлы йылпумъян редакциен янгышатон пуктӥзы.  Тегъёс: Удмуртия АлександрСоловьёв суд Дэри  